22 gered toe vissersboot sink | Maroela Media
22 gered toe vissersboot sink
22 bemanningslede van ŉ vissersboot is Vrydag in die vroeë oggendure by Danger Point naby Gansbaai aan die Kaapse suidkus gered toe dié boot tydens rowwe seetoestande gesink het.
Volgens ŉ verklaring van die Suid-Afrikaanse Maritieme Veiligheidsowerheid (Samsa) het water na binne die vissersboot, wat bekend staan as Ellis S en besit word deur Sevlak Investments, begin stroom.
Die Maritime Rescue Coordination Centre (MRCC) het omstreeks 01:00 Vrydagoggend ŉ noodoproep ontvang. Samsa sê die branders was ten tyde van die voorval ongeveer drie tot vier meter hoog en die wind het teen sowat 30 km/h gewaai.
Jared Blows, hoof van MRCC, sê I&J se vissersboot was eerste by Ellis S en kon al 22 bemanningslede veilig na die kus in Hermanus neem. Ander vissersbote, bekend as Realka en Aral Sea, het ook bystand gelewer.
“Ellis S het binne enkele minute gesink ná die bemanningslede van die boot gered is,” sê Blows.
Samsa het ŉ ondersoek na die voorval van stapel gestuur.
Gewapende mans brand los op 5 jeugdiges
Dankie God dat U hul lewens gespaar het. Dankie ook aan al die helde wat by die reddingsoperasie betrokke was.